google/wiki40b huggingface dataset:
Pretty Easy privacy

Zásady návrhu

Predovšetkým, p≡p – na rozdiel od existujúcich kryptografických riešení – musí mať jednoduchú inštaláciu a jednoduché používanie. Okrem toho, komunikácia medzi p≡p používateľmi nie je závislá na žiadnej špecifickej (web alebo operačný systém) platforme, systému transportu (SMS, E - Mail, XMPP a pod.) alebo centrálnej infraštruktúry: p≡p používa peer-to-peer dizajn.

Enigmail podpora

Enigmail oznámil svoju podporu pre novú "pretty Easy privacy" (p≡p) šifrovaciu schému vo verzii rozšírenia dostupnom v decembri 2015. Podľa p≡p FAQ poznámky by verzia Enigmail p≡p mala byť k dispozícii v Q3 2016 a Patrick Brunschwig, vedúci vývojár Enigmail rozširenia, oznámil koniec implementácie p≡p funkcií počas októbra 2016, aby mohli byť predstavené na Mozilla Festivale ktorý sa koná v Londýne.
Berehovský rajón

Berehovský rajón (ukr. Берегівський район – Berehivskyj rajon) je administratívna jednotka na úrovni okresu v Zakarpatskej oblasti na Ukrajine.
Rajón s rozlohou 635 km² sa nachádza v rovinatej oblasti pri rieke Tisa a Latorica. Centrom je Berehovo a približne 52 000 obyvateľov (2012) žije v 1 obci mestského typu a 42 obciach.
Nefrotický syndróm

Nefrotický syndróm je choroba obličiek charakterizovaná veľkou stratou bielkovín močom, znížením hladín albumínov v sére, zvýšením tukov v sére a masívnymi opuchmi.
Delí sa na kongenitálny (vrodený), primárny a sekundárny.
Respirátor (filter)

Respirátor (iné názvy: (najmä na ochranu proti časticiam) respiračná maska, inhalačná maska, dýchacia maska; na ochranu proti plynu aj plynová maska; na ochranu proti plynom a ochranu tváre aj ochranná maska) je zariadenie určené na ochranu pred vdychovaním nebezpečných látok (najmä plynov) alebo prachových častíc rozptýlených v ovzduší. V závislosti na druhu látok, pred ktorými má respirátor chrániť rozoznávame viacero druhov a veľkostí respirátorov. Rovnako rozsiahle sú oblasti jeho používania, od bežnej ochrany osôb pri práci, cez medicínske, alebo priemyselné respirátory, až po využitie ako súčasť vojenskej výstroje. Za najjednoduchší model respirátora môžeme považovať hygienické rúško, ktoré chráni napríklad pred nákazou prenášanou kvapôčkovou infekciou.
Čertovická línia

Vznik

K jej vzniku došlo v strednej kriede medzi albom a cenomanom počas benkovskej fázy, kedy sa veporikum začalo nasúvať na priestor zliechovskej panvy fatrika. K tomuto pohybu došlo v dôsledku výzdvihu pochovaných častí veporika. Pri tom bol priestor fatrika takmer celkom uzavretý, s veporickým podkladom zostala súdržná len jeho časť tvoriaca jednotku Veľkého Boku. Veporikum sa pri tomto pohybe čiastočne nasunulo na tatrikum. V dnešnej dobe však javí Čertovická línia znaky opačného pohybu a extenzie.
Bouzy

Poloha

Obec má rozlohu 6,26 km². Najvyšší bod je položený 268 m n. m. a najnižší bod 103 m n. m.

Obyvateľstvo

Počet obyvateľov obce je 947 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Borobudur

Borobudur (zo sanskritského Vihara Buddha Ur, čo možno preložiť ako „budhistický chrám na hore“) je najväčšia budhistická stavba na svete. Nachádza sa v Indonézii.
Je kamennou učebnicou budhistickej náuky a najznámejšia budhistická pamiatka v Indonézii. Nachádza sa 42 km na severozápad od mesta Jogjakarta, najdôležitejšieho mesta  strednej Jávy. Borobudur  vznikol okolo roku 800 po Kr. pod patronátom  dynastie Šailendrovcov. Jeho stavitelia sa snažili o napodobenie posvätného vrchu Meru z indickej mytológie. Borobudur sa skladá zo šiestich postupne stúpajúcich štvorcových terás zakončených tromi kruhovými terasami, celá stavba je obložená 2 672 reliéfnymi panelmi a 504 sochami Buddhu, Borobudur je najväčší kamenný monument na južnej pologuli. V roku 1991 bol zapísaný do zoznamu svetového dedičtva UNESCO. 
Raz ročne v areáli chrámu slávia budhisti sviatok vesak (narodenie Buddhu). Chrámový komplex je najnavštevovanejšou indonézskou turistickou atrakciou.

Dejiny

Chrámový komplex pochádza asi z 9. storočia, výstavba trvala pravdepodobne 75 rokov. V priebehu 14. storočia bol chrám opustený a prestal sa využívať na náboženské účely, pravdepodobne z dôvodu prehlbujúceho sa úpadku buddhistických a hinduistických kráľovstiev na Jáve  a postupnej konverzie značnej časti obyvateľov Jávy na islam. V období napoleonských vojen Jávu dobyli a Borobudur objavili Angličania. Roku 1907 začali Holanďania s  reštaurovaním chrámu. V rokoch 1970 až 1980 sa konali ďalšie reštaurátorské práce s podporou organizácie UNESCO.

Mandala

Pri pohľade zhora sa javí ako trojrozmerná mandala (rituálny diagram vesmíru, ktorý symbolicky spája nebo a Zem). 
Chrám postavený na návrší má tvar terasovitej pyramídy. Vysoký je 34 metrov a podľa odhadov obsahuje vyše 55 000 kubických metrov kameňa. Päť hlboko položených terás má štvorcový pôdorys a predstavujú pozemský svet. Nad tým sú položené tri kruhovité terasy symbolizujúce duchovný svet. Na horných terasách sú rady svätýň (stúpy).

Sochy

Každá socha má zvonovitý tvar a vnútri skrýva jednu Budhovu sochu. Rozdielne gestá rúk jednotlivých sôch poukazujú na rozličné aspekty budhistického učenia. 
Na vrchole komplexu, uprostred najvyššej terasy sa nachádza svätyňa s priemerom 15 m, symbolizujúca najvyšší cieľ budhizmu nirvánu, duchovnú slobodu a nebo.
Práve Borobudur bol centrem ríše, ktorá bola odjakživa pod silným vplyvom Indie. Preto sú tu ďalšie skvostné stavby, napríklad impozantný areál v Prambanane.
Amfimachos (syn Polyxena)

Amfimachos (starogr. Ἀμφίμαχος – Amfimachos) je v gréckej mytológii syn a následník élidskeho kráľa Polyxena.
Po šťastnom návrate z trójskej vojny mu jeho otec Polyxenos dal meno po svojom spolubojovníkovi Amfimachovi, ktorý pod hradbami Tróje zomrel rukou trójskeho princa Hektora. Roky rýchlo ubehli a keď už nadišiel čas, kráľovské žezlo v Élide prevzal Polyxenov syn Amfimachos.
Amfimachos sa následne stal otcom syna Éleia, ktorý sa neskôr stal zase jeho nástupcom.
Žerčice

Dejiny

Prvú zmienku o obci nájdeme v historických prameňoch v roku 1070.
V 16. stoeočí boli Žerčice povýšené na mestečko s vlastným erbom a mnohými privilégiami, patrí medzi najstaršie obce v stredných Čechách.

Rok 1932

V obci Žerčice (prísl. Kladěruby, 587 obyvateľov, katol. kostol) boli v roku 1932 evidované tieto živnosti a obchody:
výroba cementového tovaru, holič, 2 hostince, kolár, 2 kováči, mlyn, obchod s obuvou Baťa, 3 obuvníci, pekár, 2 mäsiari, 3 obchody so zmiešaným tovarom, sporiteľní a záložní spolok pre Žerčice, trafika, 3 stolári, veľkostatok
Monastier Sopoćani

Dejiny

Monastier bol postavený medzi rokmi 1259 a 1270 za vlády Štefana Uroš I. (ktorý je tu pochovaný) v hornatom teréne pramennej oblasti rieky Raška, neďaleko od Stariho Rasu - prvého hlavného mesta stredovekého srbského štátu Raška.
Kláštor bol mníchmi obývaný od svojho založenia až do roku 1689, kedy bol vypálený Osmanmi. Znovuosídlený a rekonštruovaný bol až v 20. storočí. 
Stavba nesie prvky románskej architektúry. Východná časť chrámu je tvorená polkruhovou apsidou, západné priečelie zahŕňa chrámovú predsieň. Kopula v centrálnej časti stavby (tzv. kríženie) je vystavená na tambure. Vysoká zvonica pochádza zo 14. storočia.
 
Interiér je bohato zdobený freskami, ktoré vznikli okolo roku 1270, napr. vyobrazenie Zosnutia presvätej Bohorodičky na západnej stene chrámovej lode. V tej dobe bol Konštantínopol v rukách križiakov a byzantskí umelci našli svoje uplatnenie na srbskom dvore.
Here Without You

Zmysel skladby

Brad Arnold uvádza, že hlavnou inšpiráciou pre túto pieseň bola jeho ex-manželka. Pieseň je o osamelosti („And when the last one falls, when it's all said and done..“ - aj keď sa svet rúca, láska nikdy neumiera).
Oskar Dirlewanger

Život

Ako pešiak si v prvej svetovej vojne vyslúžil Železný kríž prvej aj druhej triedy. Po vojne vstúpil do oddielov Freikorps a viackrát sa neúspešne pokúsil o vstup do Schutzstaffel. V roku 1932 sa stal členom Hitlerovej NSDAP. V tomto období sa zoznámil s významným členom nacistickej strany G. Bergerom. V rámci Légie Kondor sa v rokoch 1936 až 1939 zúčastnil Španielskej občianskej vojny, pri čom bol viackrát ranený.
V roku 1934 bol odsúdený na dva roky za znásilnenie trinásťročného dievča, čím stratil zamestnanie, doktorát a vojenské hodnosti. V roku 1940 bol proces obnovený a kvôli nedostatku dôkazov bol pôvodný rozsudok zrušený čím získal nazad doktorát.
V druhej svetovej vojne dostal za úlohu založiť jednotku SS z odsúdených zločincov, pôvodne najmä pytliakov a politických väzňov SS Dirlewanger, ktorá bola po ňom pomenovaná. Jednotka mala veľkosť od komanda po brigádu. Jej súdobé nemecké označenie napr. Sonderkommando Dr. Dirlewanger, je sporné pre spomínaný doktorát, o ktorý prišiel.
Táto jednotka sa stala známa pre svoju extrémnu brutalitu a nediciplinovanosť. Účinkovala iba na východnom fronte. Zúčastnila sa aj potlačenia Varšavského povstania aj akcií proti SNP. Jednotka pod jeho vedením spáchala viacero vojnových zločinov, medzi najznámejšie patrí vypálenie bieloruskej dediny Chatyň, či masaker vo Varšavskej štvrti Wola.
Bol prvým veliteľom 36. divízie granátnikov SS, ktorá vznikla z jeho Sonderkommanda. Jednotke však velil iba krátko (od 5.3.1945) pretože na druhý deň po oficiálnom vzniku jednotky bol ťažko ranený a evakuovaný z frontu.
Okolnosti jeho smrti neboli dlhé roky presne známe. Bol ubitý na smrť poľskými vojakmi v zajateckom tábore Altshausene, ktorí sa mu tak chceli pomstiť za jeho brutalitu pri potlačovaní Varšavského povstania. Správy o tom, že po vojne slúžil vo francúzskej cudzineckej légii sa ukázali ako falošné.
Colomars

Poloha

Obec má rozlohu 6,72 km². Najvyšší bod je položený 402 m n. m. a najnižší bod 57 m n. m.

Obyvateľstvo

Počet obyvateľov obce je 3 330 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sault-Saint-Remy

Poloha

Obec má rozlohu 9,63 km². Najvyšší bod je položený 118 m n. m. a najnižší bod 67 m n. m.

Obyvateľstvo

Počet obyvateľov obce je 165 obyvateľov (2009).
Graf vývoja obyvateľstva:
Zdroje: INSEE
Staple

Poloha

Obec má rozlohu 9,97 km². Najvyšší bod je položený 57 m n. m. a najnižší bod 34 m n. m.

Obyvateľstvo

Počet obyvateľov obce je 694 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arganchy

Polohopis

Arganchy má rozlohu 7,07 km². Najvyšší bod je položený 81 m n. m. a najnižší bod 33 m n. m.

Obyvateľstvo

Arganchy má 234 obyvateľov (2009).
Graf vývoja obyvateľstva:
Zdroje: INSEE
Sonchamp

Poloha

Obec má rozlohu 46,49 km². Najvyšší bod je položený 172 m n. m. a najnižší bod 121 m n. m.

Obyvateľstvo

Počet obyvateľov obce je 1 577 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Taxable

Operácia Taxable bola jedna z krycích operácií, ktorých cieľom bolo odlákať pozornosť Nemcov od inváznych síl operácie Overlord smerujúcich k Normandii. Operácia sa začala 5. júna 1944 večer a uskutočnila ju 617. peruť Royal Air Force v spolupráci s plavidlami Royal Navy. Súčasne s ňou prebiehali operácie Glimmer a Titanic.
Durdat-Larequille

Poloha

Durdat-Larequille má rozlohu 24,45 km². Najvyšší bod je položený 534 m n. m. a najnižší bod 370 m n. m.

Obyvateľstvo

Durdat-Larequille má 1272 obyvateľov (2009).
Graf vývoja obyvateľstva:
Zdroje: INSEE
Obednica

Obednica (známa aj ako predobrazujúce žalmy alebo z csl. obidnica aj izobraziteľnaja) je bohoslužba v byzantskom obrade gréckokatolíckej a pravoslávnej cirkvi, ktorá sa slúži naobed.
Obednica sa slúži vtedy, keď sa neslúži božská liturgia. Pôvodne vznikla, aby umožnila pustovníkom v púšti prijímať sv. prijímanie.
Sloupsko-šošůvské jeskyně

Sloupske údolie

Pred jaskyňami sa nachádzajú dva zaujímavé prírodné útvary. Prvým z nich sú tri skalné bloky tesne vedľa seba, ktoré sa nazývajú Otec, matka a syn, a ležia na skale nad parkoviskom. Výraznú dominantu tvorí Hrebenáč, pri ktorom sa prepadá do podzemia Sloupský potok. Tento skalný masív vysoký asi 20 m dal pravdepodobne názov obci Sloup.

Prírodná rezervácia Sloupsko-šošůvské jaskyne

Dňa 20.12.1999 bola vyhlásená v mieste jaskýň aj v jeho priľahlom okolí rovnomenná prírodná rezervácia. Cieľom ochrany je udržanie súčasného charakteru územia, ochrana povrchových a podzemných krasových javov, ochrana zimovísk netopierov a ochrana unikátnych paleontologických nálezísk.

Prehliadka Sloupsko-šošůvských jaskýň

Vstupným portálom a chodbou sa návštevník dostane do jaskyne Nicové, ktorej názov je odvodený od zvláštnej kašovitej sintrovej formy nazývanej nickamínek ktorou je tvorená výzdoba na stenách. Odtiaľ trasa pokračuje do Eliškinej jaskyne s prekrásnou kvapľovou, sintrovou a nickamínkovou výzdobou. Vynikajúca akustika Eliškinej jaskyne je návštevníkom predvedená ukážkou reprodukovanej hudby.
Cesta podzemím vedie prekopanou chodbou do najrozsiahlejšej časti Sloupsko-šošůvských jaskýň - Starých skál. Staré skaly začínajú mohutnou Gotickou chodbou, na konci ktorej je 65 metrov hlboká Stupňovitá priepasť.
Ďalším zastavením je Kolmá priepasť, z ktorej sa vystupuje do priestorov objavených prof. Karlom Absolonom v roku 1900. Klenotom týchto partií a celých Sloupsko-šošůvských jaskýň je Nagelova priepasť. V súčasnej dobe je sprístupnená dvoma mostíkmi. Od stropu po hladinu Sloupského potoka v spodných poschodiach je hlboká približne 90 metrov, ale jej pôdorysné rozmery ju radia medzi najmohutnejšie podzemné priepasti v Česku.
Od Nagelovej priepasti vedie trasa k Trámovej chodbe, ktorá prechádza do 260 metrov dlhej Striebornej chodby. Zo Strieborné chodby bola prekopaná spojka do priestorov Šošůvských jaskýň, ktoré nie sú tak rozmerné ako Sloupske, majú však bohatú a zachovanú kvapľovú výzdobu. Trasa vedie cez Brouškovu rozprávkovú sieň s unikátnym stalagmitovým útvarom "Svícen" do Riegrovej siene. Vyvrcholením prehliadky Šošůvských jaskýň je Čierna priepasť, ktorá ústi k hladine Sloupského potoka v hĺbke 70 metrov.

História jaskýň

Priepasť, ktorá nesie jeho meno, objavil matematik a fyzik JA Nagel už v roku 1748. Jaskyňa Eliškina bola objavená v roku 1879 a verejnosti bola sprístupnená v roku 1881. Zostávajúca časť Sloupsko-šošůvských jaskýň bola postupne objavená v rokoch 1889-1915.
Spodnými poschodiami jaskyne preteká Sloupsky potok, ktorý sa prepadá do podzemia neďaleko od vchodu do jaskýň. Sústavou nepriestupných sifónov podzemný potok vteká do Sloupskeho koridoru Amatérskej jaskyne - najväčšej českej jaskyne a znovu na povrchu sa objavuje ako ponorná riečka Punkva na dne priepasti Macocha. Na konci roka 2005 je jaskynným potápačom podarilo preplávať medzi týmito jaskyňami.
Arcis-le-Ponsart

Poloha

Obec má rozlohu 15,43 km². Najvyšší bod je položený 248 m n. m. a najnižší bod 100 m n. m.

Obyvateľstvo

Počet obyvateľov obce je 278 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hvězda (prírodná pamiatka)

Ochrana

Predmetom ochrany sú mokraďové biotopy s vytvoreným sledom fytocenóz od bahenných lúk k fragmentom mäkkého luhu.
Harold Alexander

Raná kariéra

Narodil sa v Londýne, ale vyrastal v Ulsteri na panstve svojich aristokratických rodičov. Bol zmiešaného britsko-írskeho pôvodu. Po skončení strednej školy navštevoval elitnú vojenskú akadémiu v Sandhurste. Koncom roka 1912 získal hodnosť poručíka. Následne slúžil v jednotkách Írskej gardy. Ako jej príslušník sa zúčastnil bojov na západnom fronte počas prvej svetovej vojny. Počas vojny bol dvakrát ranený. V roku 1916 bol vyznamenaný D.S.O. a francúzskym vyznamenaním čestnej légie. Po skončení prvej svetovej vojny viedol nemecké jednotky operujúce v Litve, počas ruskej občianskej vojny. Do roku 1922 pôsobil v hodnosti podplukovníka. Neskôr slúžil na vojenských postoch v Turecku a na Gibraltáre. V roku 1926 navštevoval štábnu školu v Camberley.

Druhá svetová vojna

Počas druhej svetovej vojny slúžil ako divízny generál. Viedol ústupové boje počas evakuácie britských vojsk z Dunkerque. Jeho úloha v operácii bola hodnotená veľmi kladne. Následne zaisťoval ústup britských vojsk z Barmy, podstatnú časť na britskom úspechu však niesol jeho podriadený William Slim.
V roku 1942 bol Alexander poverený vedením britských vojsk na Blízkom východe. Vo funkcii nahradil Clauda Auchinlecka, po britských neúspechoch pri Tobruku. Jeho podriadeným, veliacim 8. armáde v tomto období bol Bernard Law Montgomery. Obaja spolupracovali veľmi dobre. Alexander s úspechom riadil logistickú podporu, zatiaľ čo Montgomery riadil priamo bojové operácie. Po bitkách o El Alamein a tuniskej kampani sa im spoločne s jednotkami západných spojencov podarilo zlikvidovať nemecké a talianske sily. V tomto období spolupracoval s americkým generálom Eisenhowerom. Neskôr velil 15. armádnej skupine pri útoku na Sicíliu. V neskoršom období začiatku príprav vylodenia v západnej Európe, mu pripadla úloha viesť spojenecké vojská v Stredomorí. Zodpovedal za ďalší priebeh bojov v Taliansku. Pri bojoch o Rím, došlo v dôsledku zlej koordinácie postupu americkej 5. armády (gen. Mark Clark) k ústupu väčšiny nemeckých síl zo vznikajúceho obkľúčenia. Následný postup talianskym územím bol pomerne pomalý a trval až do konca vojny.

Povojnové obdobie

Po skončení vojny pôsobil v rokoch 1946 – 1952 Alexander ako generálny guvernér Kanady. V tomto období viedol relatívne neformálny život v Rideau Hall. Neskôr v rokoch 1952 – 1954 pôsobil ako minister obrany Churchillovej vlády. Po smrti kráľa Juraja VI. bol poverený organizáciou korunovácie Alžbety II. V marci 1954 mu kráľovná udelila titul gróf tuniský. V roku 1959 odišiel z politiky. Kráľovnou bol vyznamenaný Radom za zásluhy. Zomrel 16. júna 1969 v dôsledku perforácie aorty. Bol pochovaný 24. júna vo Windsorskom zámku.
Indická literatúra

Indická literatúra vznikla v polovici 2. tisícročia pred Kr. (staroindická literatúra), na ňu nadviazali novoindické literatúry, z nich najstaršia je tamilská literatúra; významný súbor diel tvorí budhistická literatúra, v 20. stor. aj angloinidická literatúra.
La Cellette (Creuse)

Poloha

Obec má rozlohu 21,48 km². Najvyšší bod je položený 432 m n. m. a najnižší bod 294 m n. m.

Obyvateľstvo

Počet obyvateľov obce je 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrhov

Polohopis

Hrhov sa nachádza 47 kilometrov západne od krajského mesta Košice, pri ceste I. triedy č. E58/E571. Od okresného mesta Rožňava je vzdialená 20 km. Leží na juhovýchodných svahoch Národného parku Slovenský kras na Turnianskej vínnej ceste. V strede obce je nadmorská výška 219 m n. m., v 3 607 ha katastri sa nadmorská výška pohybuje od 195 do 782 m n. m.
Mae Jemisonová

Mladosť a výcvik

Jej rodičmi sú Charlie Jemison a Dorothy Green. Základné vzdelanie získala na Beethoven School v Chicagu. Titul doktorky získala po absolvovaní dvoch vysokých škôl, v odbore chémia na Stanford University a medicíny na Cornell University. V NASA je od roku 1987.

Po lete

Populárna astronautka absolvovala v roku 2009 prednáškové turné po amerických školách, organizované manželkou prezidenta USA.
Soulvache

Poloha

Obec má rozlohu 11,27 km². Najvyšší bod je položený 109 m n. m. a najnižší bod 37 m n. m.

Obyvateľstvo

Počet obyvateľov obce je 398 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grentzingen

Poloha

Obec má rozlohu 5,18 km². Najvyšší bod je položený 426 m n. m. a najnižší bod 334 m n. m.

Obyvateľstvo

Počet obyvateľov obce je 543 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lamin Samateh

Reprezentácia Gambie

Lamin Samateh nastúpil v reprezentačnom drese Gambie do 17 rokov odohral štyri zápasy proti Maroku a Tanzánii. Za seniorov odohral dva zápasy.
Znalec

Znalec je človek, ktorý sa v niečom dokonale vyzná, ktorý vie niečo odoborne posúdiť (zo skúsenosti alebo ako odborník).
Žiroslav II.

Život

O pôvode biskupa Žiroslava nie je nič známe a rovnako správy o jeho pôsobení vo funkcii sú sporé a príležitostné.
V mnohých prípadoch spolupracoval s kniežaťom Boleslavom I. Vysokým pri zakladaní nových rehoľných inštitúcií. Roku 1175 pri príležitosti vyhotovenia oficiálnej zakladacej listiny pre cisterciánsky kláštor v Lubiążi (nem. Leubus) kniežaťom Boleslavom (kláštor pritom vznikol zrejme už skôr po roku 1163) udelil biskup Žiroslav cisterciánom právo na desiatky z novo založených obcí na Lehnicku. Zmienená listina je okrem iného dokladom plánovitej emfyteutickej, etnicky predovšetkým nemeckej kolonizácie Sliezska organizovanej (s kniežacou podporou) cirkevnými inštitúciami. Podobne novo zriadenej komende rádu johanitov v Tynci nad Slezou (poľ. Tyniec nad Ślęzą, nem. Groß Tinz a. d. Lohe) udelil biskup Žiroslav niekedy pred rokom 1189 desiatky a patronát kostola v Barde (nem. Wartha) pri Ząbkowiciach (pri tomto kostole vzniklo v 13. storočí cisterciánske opátstvo).
Podporoval rovnako rád premonštrátov a pred rokom 1193 ich uviedol do dosiaľ benediktínskeho kláštora sv. Vincennta v Ołbine (nem. Elbing) pri Vroclavi. Túto zmenu potvrdil pri svojej návšteve Vroclavu roku 1197 aj pápežský legát Peter z Capuy.
Žiroslav pokračoval v cirkevnej reforme a snahách o upevnenie kňazskej disciplíny, započatých jeho predchodcom Walterom z Malonne. Súčasťou reformy bolo tiež úsilie o osamostatnenie cirkvi od svetskej moci. V roku 1180 sa zúčastnil aj významného zjazdu poľských kniežat a biskupov v Łęczyci, na ktorom sa kniežatá vzdali niektorých vrchnostenských práv v prospech biskupov a potvrdili voľbu biskupov katedrálnymi kapitulami a neodcudziteľnosť biskupských majetkov.
V rovnakom roku bola dokončená stavba novej vroclavskej katedrály v románskom slohu, zahájená za Waltera z Malonne. Z doby Žiroslava II. pochádza najstaršia zachovaná pečať vroclavských biskupov; je na nej vyobrazený Žiroslav s modelom dokončenej katedrály.
Žiroslav ako úradujúci vroclavský biskup celebroval roku 1190 svadobný obrad, pri ktorom boli zosobášený syn Boleslava I. Vysokého Henrich (neskôr knieža Henrich I. Bradatý) a Hedviga z Andechsu, ktorá bola po svojej smrti svätorečená a stala sa patrónkou Sliezska.
Obrechies

Poloha

Obec má rozlohu 5,45 km². Najvyšší bod je položený 207 m n. m. a najnižší bod 138 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaskyniar vodný

Opis

Tento živočích je známy svojou adaptáciou pre život v úplnej tme a v podzemnom afotickom prostredí. Jeho oči nie sú dokonale vyvinuté, je čiastočne slepý (na svetlo je citlivý), ale ostatné zmysly má zlepšené, hlavne čuch a sluch, dokáže detegovať vibrácie, má chemoreceptory a elektroreceptory. V pokožke nemá pigment, jeho sfarbenie je biele až ružovkasté, môže byť sivé alebo aj žlté. Na rozdiel od väčšiny obojživelníkov je jaskyniar výlučne vodný živočích. Vodu nikdy neopúšťa, vo vode spí, kŕmi sa a rozmnožuje. Žije v jemne nakyslej sladkej vode s vysokým obsahom kyslíka. Teplota vody je v rozmedzí od 5 do 15 °C. 
Na predných končatinách má tri prsty ale na zadných iba dva. Je to neotenický druh, čiže je pohlavne dospelý už v larválnom štádiu. Už v larválnom štádiu má veľké vonkajšie žiabre červenej farby. Tie mu ostávajú po celý život. Má dlhý chvost a ploskú podlhovastú hlavu. Dorastá do 20 – 30 cm.

Potrava

Živí sa rôznonôžkami, larvami hmyzu a ďalšími malými bezstavovcami. Požiera aj detrit. Korisť v tme loví pomocou chemoreceptorov, je citlivý na zvukové vlny a vibrácie.

Rozmnožovanie

Rozmnožovanie nie je sezónne a závisí od stability biotopu v ktorom sa nachádzajú. Počas rozmnožovania sú samci teritoriálni a agresívne bránia svoje územie. Samec vábi samičku pachom, ktorý k nej umiestni kývaním chvosta. Potom pred samičku umiestni spermie, ktoré samica zachytí kloakou. Po oplodnení samička pripevní na kamene alebo kmene cca 70 až 100 vajíčok. Vajíčka stráži samica. Samica môže spermie uložiť v kloake (spermathecae) aj na viac ako 6 mesiacov a tým proces oplodnenia oddialiť. Dokážu sa rozmnožovať aj rodením živých mláďat (viviparia). Ich rozmnožovací cyklus je veľmi pomalý, pária sa cca. každých 12 rokov.

Poddruh

Proteus anguinus parkelj (Sket & Arntzen, 1994) je považovaný za jediný poddruh jaskyniara vodného. Tento poddruh žije v menej extrémnejšom prostredí. Obýva teplejšie a povrchové vody. Má väčšie oči, kratšiu hlavu a viac pigmentu. Vyskytuje sa v regióne Bela Krajina na západe Slovinska.
Niektoré zdroje uvádzajú, že p. a. parkelj je samostatný taxón, prípadne variant Proteus anguinus. Genetický výskum v roku 2006 zistil, že na molekulárnej úrovni sú skoro nerozlíšiteľní.